Sé munur á uppsetningu texta hér að neðan og í PDF skjali gildir PDF skjalið . 1135 / 2011 17. nóvember 2011 um breytingar á reglum um háskólafund Háskólans á Akureyri nr. 389 / 2009 . Grein 1.1 . verður þannig : 1.1 Háskólafundur er samráðsvettvangur fulltrúa yfirstjórnar háskólans , fræðasviða hans , fulltrúa starfsmanna við stjórnsýslu skólans og fulltrúa nemenda og kennara . Skal fundurinn vera vettvangur fyrir umræðu um fagleg málefni innan háskólans sem og varðandi akademíska stefnumótun . b-liður greinar 2.1 . verður þannig : b ) Úr hópi fastra kennara tilnefna fræðasvið háskólans hvert um sig fimm fulltrúa , talsmaður Félags prófessora við ríkisháskóla sem starfa við HA tilnefnir einn , stjórn Félags háskólakennara á Akureyri tilnefnir einn , starfsfólk við stjórnsýslu háskólans tilnefnir tvo og skulu þeir allir , auk varamanna , tilnefndir eftir kosningu á viðkomandi fræðasviði , á meðal viðkomandi félagsmanna eða meðal starfsfólks við stjórnsýslu , til tveggja ára í senn . c-liður greinar 2.2 . verður þannig : c ) Framkvæmdastjóri annast kjör á fulltrúum starfsfólks við stjórnsýslu háskólans . Reglur þessar , samþykktar af háskólaráði 28. október 2011 , eru settar á grundvelli laga nr. 85 / 2008 með breytingum nr. 50 / 2010 og öðlast þegar gildi . Háskólanum á Akureyri , 17. nóvember 2011 . Sigurður Kristinsson , varaforseti háskólaráðs .